Slovenská moderátorka bude čoskoro dvojnásobnou mamou: Ukázala bruško
Bábätka sa s manželom už nevedia dočkať.
Barbore Krajčírovej sa ešte v polovici februára podarilo prekvapiť svojich kolegov v priamom prenose, keď im ako aj všetkým poslucháčom oznámila, že sa tento rok nechystá na dovolenku k moru, ale na materskú dovolenku.
Slovenská moderátorka ide príkladom všetkým a aj ona ostáva v týchto dňoch doma. Na sociálnej sieti sa však prihovára fanúšikom, na ktorých rozhodne nezabúda.
"Dnes si len tak sedím... nič netriedim a neupratujem... pozerám správy a snažím sa myslieť na to, že naozaj bude o chvíľku po všetkom... že nás táto hnusná choroba už nechá tak... že rýchlo zmizne a že opäť budeme môcť objať svojich rodičov a blízkych," napísala v príspevku a ukončila ho hashtagom #somdoma, ktorý je v týchto dňoch (našťastie) veľmi populárny.
Moderátorke sa už zaguľacuje bruško a s manželom Ľubošom a jej dcérkou Amiou sa už nevedia dočkať príchodu bábätka na svet. Želáme hlavne veľa zdravia celej rodinke!
zdroj: Instagram/barbora.krajcirova
zdroj: Instagram/barbora.krajcirova